钦定古今图书集成/明伦汇编/官常典/第473卷 > 张蒲
## 钦定古今图书集成/明伦汇编/官常典/第473卷 > 张蒲

按《魏书》本传：“蒲字元则，河南修武人。本名谟，后改为
蒲，汉太尉延之后。父攀，慕容垂御史中丞、兵部尚书，

之官司，叙用者多降品秩，既素闻蒲名，仍拜为尚书
左丞。天兴中，以蒲清谨方正，迁东部大夫，后拜大中”
大夫。太宗即位，为内都大官，赐爵泰昌子。参决庶狱，
私谒不行，号为公正。太常初，丁零翟猛雀驱逼吏民，
入白𡼏山，谋为大逆，诏蒲与冀州刺史长孙道生等
往讨。道生等欲径以大兵击之，蒲曰：“良民所以从猛
雀者，非乐乱而为，皆逼凶威彊服之耳。今若直以大
军临之，吏民虽欲返善，其道无由。又惧诛夷。必并势
而距官军，然后入山。恃阻诳惑愚民，其变未易图也。
不如先遣使喻之，使民不与猛雀同谋者无坐，则民
必喜而俱降矣。”道生甚以为然，具以奏闻。太宗诏蒲
军前慰喻，乃下数千家，还其本属，蒲皆安集之。猛雀
与亲党百馀人奔逃，蒲与道生等追斩猛雀首送京
师。后刘裕寇窃河表，以蒲为南中郎将、南蛮校尉，隶
平南大将军长孙嵩往御之。裕入长安，乃还。后改为
寿张子，与安平公叔建将兵自平原东渡，徇下刘义
符青、兖诸郡。诏加陈兵将军、济州刺史。又与建攻青
州，不克而还。世祖即位，以蒲清贫，妻子衣食不给，乃
出为相州刺史。扶弱抑强，进善黜恶，教化大行。始光
三年，卒于州，年七十二。吏民痛惜之。蒲在谋臣之列，
屡出为将，朝廷清论，常为称首。赠平东将军、广平公，
谥曰文恭。